
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 183 

4 Μαρτίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αντικατάσταση του Προέδρου της Διυπουργικής Επι¬ 
τροπής «Ολυμπιάδα 2004». 1 

Σύσταση Διυπουργικής Ομάδας Δράσης (Έργου) 
2000 για την αντιμετώπιση του προβλήματος του έ¬ 
τους 2000 στα μηχανογραφικά κέντρα του δημόσι¬ 
ου τομέα. 2 

Οργάνωση και Λειτουργία της Εθνικής Επιτροπής Ε¬ 
ξοπλισμών Ενόπλων Δυνάμεων. 3 


Α ΠΟΦΑΣΕ ΙΣ 

Αριθ.645 (1) 

Αντικατάσταση του Προέδρου της Διυπουργικής Επι¬ 
τροπής «Ολυμπιάδα 2004». 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Την παρ. 3 του άρθρου 10 του Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ Α' 137). 

2. Την Απόφαση του Πρωθυπουργού 73/1998 «Σύσταση 
Διυπουργικής Επιτροπής «Ολυμπιάδα 2004» (ΦΕΚ Β' 19). 

3. Το Π.Δ. 32/1999 «Αποδοχή παραίτησης Υπουργών, Α¬ 
ναπληρωτή Υπουργού και Υφυπουργών» και το Π.Δ. 
33/1999 «Διορισμός Υπουργών, Αναπληρωτή Υπουργού 
και Υφυπουργών» (ΦΕΚ Α' 36). 

4. Τοάρθρο 29Α'του Ν. 1558/1985 που προστέθηκε με 
το άρθρο 27του Ν. 2081/1992 (ΦΕΚΑΊ54) και τροποποι¬ 
ήθηκε μετηνπαρ. 2ατου άρθρου 1 του Ν. 2469/1997 (ΦΕΚ 
Α' 38). 

5. Το γεγονός ότι από την παρούσα απόφαση δεν προ- 
καλείται δαπάνη εις βάρος του κρατικού προϋπολογι¬ 
σμού, αποφασίζουμε: 

“Αρθρο μόνο 

Το στοιχείο α του άρθρου 1 της απόφασής μας 73/1998 
«Σύσταση Διυπουργικής Επιτροπής «Ολυμπιάδα 2004» 
(ΦΕΚ Β' 19) αντικαθίσταται ως εξής: 

«α) Υπουργό Πολιτισμού, Ελισάβετ Παπαζώη, ως Πρόε¬ 
δρο». 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Μαρτίου 1999 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 
-*- 

Αριθ. ΔΙΔΚ/4914 (2) 

Σύσταση Διυπουργικής Ομάδας Δράσης (Έργου) 2000 
για την αντιμετώπιση του προβλήματος του έτους 
2000 στα μηχανογραφικά κέντρα του δημόσιου τομέα. 

Η ΥΠΟΥΡΓΟΣ 

ΕΣΩΤΕΡ., ΔΗΜ. ΔΙΟΙΚ. ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 18 παρ. 18 του Ν. 2503/1997 (ΦΕΚ 
107/Α730.5.1997). 

β) Του άρθρου 40 του Ν. 849/1978 (ΦΕΚ 232/Α778). 

γ) Της παρ. 3 του άρθρου 22 του Ν 2362/1995 ι'ΦΕΚ 
247/Α727.11.1995). 

δ) Του άρθρου 27 του Ν. 2081/1992 (ΦΕΚ 
154/Α710.9.1992), με το οποίο προστέθηκε άρθρο 29Α στο 
Ν. 1558/1985 (ΦΕΚ 137/Α71985), όπως τελικά αντικατα- 
στάθηκε με το άρθρο 1 του Ν. 2469/1997 (ΦΕΚ38/Α797). 

2. Ότι επιβάλλεται η ολοκλήρωσή της λήψης όλων των 
απαραιτήτων μέτρων, για την αντιμετώπιση του γνωστού 
ως «προβλήματος του έτους 2000» των πληροφοριακών 
και ηλεκτρονικών συστημάτων, επειδή η μη αποτελεσμα¬ 
τική αντιμετώπισή του εγκαίρως θα έχει σοβαρές δυσμε¬ 
νείς επιπτώσεις, που θα συνίστανται στη διακοπή της λει¬ 
τουργίας των συστημάτων ή σε εσφαλμένη λειτουργία 
των συστημάτων, με αποτέλεσμα να υπάρξουν πραγματι¬ 
κά καταστροφικές συνέπειες. 

Για το λόγο αυτό κρίνεται αναγκαία η σύσταση και λει¬ 
τουργία στο Υπουργείο Εσωτερικών, Δημόσιας Διοίκη¬ 
σης και Αποκέντρωσης Διυπουργικής Ομάδας Δράσης 
(Έργου) 2000. 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, καθ’ όσο η σχετική δαπάνη θα προκύ- 
ψει με τον καθορισμό πης αμοιβής ή αποζημίωσης που θα 
γίνει με την έκδοση της προβλεπόμενης στο τελευταίο ε- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δάφιο της παρ. 18 του άρθρου 18 του Ν. 2503/1999 κοι¬ 
νής Υπουργικής απόφασης, αποφασίζουμε: 

1. Συγροτούμε στο Υπουργείο Εσωτερικών, Δημόσιας 
Διοίκησης και Αποκέντρωσης - Γενική Γραμματεία Δημό¬ 
σιας Διοίκησης Ομάδα Δράσης (Έργου) 2000, για την α- 
\άτμετώπιση του προβλήματος 2000 των πληροφοριακών 
και ηλεκτρονικών συστημάτων υπηρεσιών και φορέων 
του δημόσιου τομέα. 

2. Η Ομάδα Δράσης θα αποτελείται από καθηγητές Α.Ε.Ι. 
στο ανπκείμενοτης Πληροφορικής, υπαλλήλους δημοσίων 
υπηρεσιών και φορέων του δημόσιου τομέα, εμπειρογνώ¬ 
μονες του δημοσίου και ιδιωτικού τομέα και επίτιμους ανώ¬ 
τατους κρατικούς λειτουργούς και ο αριθμός των μελώντης 
δεν επιτρέπεται να υπερβαίνει τα τριάντα (30) μέλη. 

3. Πρόεδρος της Ομάδας ορίζεται Καθηγητής Πανεπι¬ 
στημίου, ειδικός σε θέματα Πληροφορικής ή άλλος ανώ¬ 
τατος ή ανώτερος λειτουργός ή υπάλληλος υπηρεσίας ή 
φορέα του δημόσιου τομέα, ειδικότητας Πληροφορικής. 

4. Η Ομάδα θα εξυπηρετείται από τριμελή Γραμματεία 
από υπαλλήλους υπηρεσιών ή φορέων του δημόσιου το¬ 
μέα και από ειδικό τηλεφωνικό κέντρο υποστηριζόμενο α¬ 
πό τρεις υπαλλήλους. 

5. Η Ομάδα θα συνεδριάζει εκτός των ωρών εργασίας 
των δημόσιων υπηρεσιών στο Κατάστημα της Γενικής 
Γραμματείας Δημόσιας Διοίκησης του Υπουργείου Εσω¬ 
τερικών, Δημόσιας Διοίκησης και Αποκέντρωσης (Βασιλί¬ 
σης Σοφίας 15). 

6. Έργο της Ομάδας Δράσης είναι η παρακολούθηση 
του επιχειρησιακού σχεδιασμού υπηρεσιών και φορέων 
του δημόσιου τομέα, για την ανπμετώπιση του προβλή¬ 
ματος 2000 στα πληροφοριακά συστήματα, η παρακο¬ 
λούθηση της εξέλιξης των έργων, ο συντονισμός των ε¬ 
νεργειών υλοποίησης και η ιεράρχηση των αναγκών σε ε¬ 
πίπεδο δημόσιου τομέα, η παροχή συμβουλευτικής 
υποστήριξης σε θέματα προτύπων, μεθοδολογιών, τεχνι¬ 
κών και εργαλείων, η παροχή συμβουλευτικής υποστήρι¬ 
ξης σε χρηματοδοτικά, διαδικαστικά και νομικά θέματα, η 
σύνταξη ειδικών γνωμοδοτικών εκθέσεων και η υποστή¬ 
ριξη φορέων για την επαλήθευση των διαδικασιών υλο¬ 
ποίησης της συμβατότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαρτίου 1999 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

-φ- 

Αριθ. Φ. 894/2/70453 (3) 

Οργάνωση και Λειτουργία της Εθνικής Επιτροπής Εξο¬ 
πλισμών Ενόπλων Δυνάμεων. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Το άρθρο 16 παρ. 12 του Ν. 2641/98 «Παλλαϊκή Αμυ¬ 
να και άλλες διατάξεις» (ΦΕΚ Α' 211). 

β. Το άρθρο 29Ατου Ν. 1558/85 (ΦΕΚ Α' 137), που προ¬ 
στέθηκε με το άρθρο 27 του Ν. 2081/92 (ΦΕΚ Α' 154), ό¬ 
πως ανπκαταστάθηκε από το άρθρο 1 παρ. 2 του Ν. 
2469/97 (ΦΕΚ Α'38). 

γ. Το γεγονός ότι από τις διατάξεις της παρούσας από¬ 
φασης δεν προκαλείται επιβάρυνση του Κρατικού Προϋ¬ 
πολογισμού. 


δ. Την υπ’ αριθ. 1107147/1239/006Α/4.10.96 απόφαση 
του Πρωθυπουργού και του Υπουργού Οικονομικών «Α¬ 
νάθεση αρμοδιοτήτων Υπουργού Οικονομικών στους Υ¬ 
φυπουργούς Οικονομικών» (Β' 922). αποφασίζουμε: 

Άρθρο 1 

1. Η Εθνική Επιτροπή Εξοπλισμού Ενόπλων Δυνάμεων 
(ΕΕΕΕΔ) συνέρχεται σε σώμα, μετά από ειδική πρόσκλη¬ 
ση του Προέδρου αυτής, Προέδρου της Βουλής των Ελ¬ 
λήνων, προς τα μέλη, κατόπιν εισήγησης του Υπουργού 
Εθνικής Άμυνας. Η πρόσκληση κοινοποιείται στα μέλη 
της επιτροπής δέκα (10) τουλάχιστον ημέρες πριν από 
την καθοριζόμενη ημερομηνία συνεδρίασης αυτής. 

2. Χρέη εισηγητή της ΕΕΕΕΔ ασκεί ο Υπουργός Εθνικής 
Άμυνας. 

Άρθρο 2 

1. Για τις ανάγκες λειτουργίας και γραμματειακής υπο¬ 
στήριξης της ΕΕΕΕΔ αρμόδια καθίσταται η Διεύθυνση Οι¬ 
κονομικού του Επιτελείου Υπουργού Εθνικής Άμυνας. 

2. Καθήκοντα διαχειριστή χρηματικού της ΕΕΕΕΔ ασκεί 
Αξιωματικός Οικονομικού Σώματος της Διεύθυνσης Οικο¬ 
νομικού του Επιτελείου Υπουργού Εθνικής Άμυνας. 

3. Ο Διευθυντής της ανωτέρω Διεύθυνσης ή ο νόμιμος 
αναπληρωτής του εκτελεί χρέη Γραμματέα της ΕΕΕΕΔ 
και υλοποιεί πς αποφάσεις της κατά τα αναφερόμενα στο 
επόμενο άρθρο. 

4. Η Νομική υποστήριξη της ΕΕΕΕΔ γίνεται από το Νο¬ 
μικό Συμβούλιο του Κράτους / Γ ραφείο Νομικού Συμβού¬ 
λου ΥΕΘΑ, κατόπιν ερωτημάτων του Υπουργού Εθνικής 
Άμυνας. 

Άρθρο 3 

1. Η ΕΕΕΕΔ αναφορικά με τον ανά περίπτωση καταμε¬ 
ρισμό των πόρων της στις Ένοπλες Δυνάμεις για την προ¬ 
μήθεια αποκλειστικά εξοπλισμών, που καθορίζονται στο 
εξοπλιστικό πρόγραμμα των Ενόπλων Δυνάμεων, εποφα- 
σίζει: 

α. Για χρηματικά διαθέσιμα και τόκους αυτών, την ισό¬ 
ποση κατάθεση, κατ’ έτος, υπέρ του Γενικού Επιτελείου 
του Υπουργείου Εθνικής Άμυνας, στο οποίο ανήκει το α¬ 
ντίστοιχο εξοπλιστικό πρόγραμμα, μετά από συνεργασία 
της Διεύθυνσης Οικονομικού του Επιτελείου Υπουργού 
Εθνικής Άμυνας και της κατά περίπτωση αρμόδιας Διεύ¬ 
θυνσης Οικονομικού. 

β. Την αποδοχή ή μη κινητών αξιών και ακινήτων, μετά α¬ 
πό εισήγηση του Υπουργού Εθνικής Άμυνας, και προσ¬ 
διορίζει τον φορέα του ΥΠΕΘΑ (ΤΕΘΑ, ΤΕΣ, ΤΑΑ), για την 
καθ’ οιονδήποτε τρόπο αξιοποίηση των αποδεχομένων. 
Το προϊόν της αξιοποίησης κατατίθεται από τον κατά πε¬ 
ρίπτωση φορέα του ΥΠΕΘΑ σε πίστωση του λογαρια¬ 
σμού του Ελληνικού Τραπεζικού Ιδρύματος, που έχει ορί¬ 
σει η ΕΕΕΕΔ. 

Άρθρο 4 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 2 Μαρτίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΥΦΥΠ. ΟΙΚΟΝΟΜΙΚΩΝ 

ΑΘ. - ΑΠ. ΤΣΟΧΑΤΖΟΠΟΥΛΟΣ ΝΙΚ. ΧΡΙΣΤΟΔΟΥΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



